
EKSPERIMENTINĖS TAIKOMOSIOS VEIKLOS PASLAUGOS 

BENDRIEJI REIKALAVIMAI

[bookmark: _Hlk125995986]Pirkimas vykdomas Kauno technologijos universitetui įgyvendinant projektą „Misijomis grįstų mokslo ir inovacijų programų įgyvendinimas“, Nr. 02-002-P-0001. Projektas  finansuojamas 2021 – 2027 metų Europos sąjungos fondų, Ekonomikos gaivinimo ir atsparumo didinimo „Naujos kartos Lietuva“ priemonės ir Lietuvos Respublikos valstybės biudžeto lėšomis.
Pirkimo objektas – eksperimentinės taikomosios veiklos paslaugos, apimančios polimerinių ir mikroplastiko mėginių tyrimus, atliekamus FT-IR mikroskopijos, Ramano spektroskopijos ir elektroninės skenuojančiosios mikroskopijos (SEM) metodais, įskaitant mėginių paruošimą, tyrimų atlikimą, rezultatų analizę ir pateikimą.
Pirkimo objekto pagrindinis kodas pagal Bendrą viešųjų pirkimų žodyną: 73120000-9, Eksperimentinės taikomosios veiklos paslaugos.
Pirkimo objektas į dalis neskaidomas.
Maksimali pirkimui skirtų lėšų suma be PVM – 23 140,00 EUR (dvidešimt trys tūkstančiai šimtas keturiasdešimt Eur., 00 ct.)
Sutartyje Tiekėjo numatytų įsipareigojimų atlikimo terminas – ne vėliau kaip per 6 mėnesius nuo sutarties įsigaliojimo dienos, laikantis šių sąlygų:
· ne mažiau kaip 50 % paslaugų turi būti suteikta ne vėliau kaip per pirmus 3 (tris)  mėnesius nuo sutarties įsigaliojimo dienos;
· likusi dalis – ne vėliau kaip per 6 (šešis) mėnesius nuo sutarties įsigaliojimo dienos.
Jeigu techninėje specifikacijoje nurodomas konkretus modelis ar tiekimo šaltinis, konkretus procesas, būdingas konkretaus Tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Techninėje specifikacijoje pateikti tik minimalūs reikalavimai, tačiau Tiekėjas gali siūlyti geresnių charakteristikų pirkimo objektą. 
Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“ ir reiškia, kad pirkėjas priima ir kitus dalyvių lygiaverčių prekių įrodymus. Lygiavertiškumo įrodymas yra tiekėjo pareiga. 

PASLAUGŲ APRAŠYMAS IR APIMTYS
	
	EKSPERIMENTINĖS TAIKOMOSIOS VEIKLOS PASLAUGOS
	Perkamas kiekis

	1
	FT-IR mikroskopinės tyrimų paslaugos

	1.1
	Daugiasluoksnių polimerinių mėginių paruošimas skerspjūvio FT-IR tyrimams. 

	20 vnt.

	1.2
	Skerspjūvio tyrimas FTIR vaizdinimo metodu. Rezultatuose pateikiami šie duomenys:
· integruoto cheminio vaizdo ir skerspjūvio nuotraukos perkloti vaizdai.
· identifikuotų sluoksnių išmatavimai ir spektrai tekstiniu formatu.
· kiekvieno unikalaus spektro paieška bibliotekos duombazėse ir paieškos rezultatų pateikimas Word arba PDF formatu.
· prietaiso nustatymų, naudotų tyrimui atlikti, trumpas aprašymas.
	20 vnt. 

	1.3
	Defektų (įskaitant užterštumo, įskilimų, delaminacijos) FTIR spektro užrašymas ir bibliotekos paieška su duomenų interpretacija ir aprašu (300 – 1000 simbolių).
	30 vnt. 

	1.4
	Mikroplastiko mėginių tyrimas FT-IR pralaidumo metodu, su mėginių paruošimu:
· mėginio paruošimas įskaitant filtrus.
· paruošto mėginio tyrimas vaizdinimo metodu. Rezultatuose pateikiami šie duomenys:
· išmatuoto mėginio cheminis vaizdas su identifikuotomis polimerų dalelėmis.
· statistinė mėginio tyrimo analizė, kurioje turi būti nurodoma kokie polimerai identifikuoti, kiek ir kokių išmatavimų (dalelių plotas ir skersmuo). Polimerų skirstinys grafiko pavidalu.
	20 vnt. 

	1.5
	Polimerinių mikrodalelių charakterizavimas.
Ramano spektroskopijos metodu pateikiant išmatuotu spektrus tekstiniu formatu su aprašu apie identifikuotus junginius (lyginant su duombazėmis), galimus organinius ir neorganinius priedus.
	20 vnt. 

	2
	Elektroninės mikroskopijos (SEM) tyrimų paslaugos

	2.1
	Polimerinio mėginio paruošimas laidumo padidinimui metalų nusodinimo metodu.
	10 vnt.

	2.2
	Polimerinio mėginio paviršiaus morfologinis tyrimas su pateikiamomis nuotraukomis bei defektų (jei tokių yra) išmatavimais.
	10 vnt.

	2.3
	Skerspjūvio mėginių paruošimas ir jų tyrimas su pateikiamomis nuotraukomis, fiziniais sluoksnių išmatavimais ir elementiniu vaizdinimu.
	10 vnt.












Perkančioji organizacija vykdo „Žaliąjį pirkimą“ ir vadovaudamasi Lietuvos Respublikos aplinkos ministro 2011 m. birželio 28 d. įsakymo Nr. D1-401  „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, tvarkos aprašo patvirtinimo“ pakeitimo 4.4.4.1., 4.4.4.3 punktais, nustato šiuos aplinkos apsaugos kriterijus:
· tiekėjas sutarties vykdymo metu įsipareigoja  mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo-priėmimo aktai, tyrimų rezultatai turi būti pateikti tik elektroniniu formatu, o dokumentacija, kuri turi būti pasirašoma, turi būti pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau AM įsakymas Nr. D1-508);
· tiekėjas įsipareigoja tyrimu metu susidarančias atliekas tvarkyti  pagal aplinkosaugos reikalavimus (mikroplastiko ir polimerų likučių surinkimas, tinkamas jų laikymas ir perdavimas utilizavimui ar perdirbimui, cheminių atliekų tvarkymas);
· tiekėjas įsipareigoja naudoti daugkartinio naudojimo, perdirbamas arba biologiškai skaidomas pakuotes mėginių transportavimui. 
Perkančioji organizacija paslaugų teikimo metu turi teisę prašyti Tiekėjo pateikti informaciją/ir ar dokumentus, patvirtinančius Tiekėjo aplinkosaugos reikalavimų laikymąsi. 
Atitiktį reikalavimams įrodantys dokumentai: 
· tiekėjo tyrimu metu susidarančių atliekų tvarkymo aprašas; 
· gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, saugos duomenų lapas, gamintojo bandymų ataskaita, protokolas, gamintojo ir (ar) tiekėjo deklaracija (pateikiant objektyvius įrodymus), aplinkosauginė produkto deklaracija, įrangos aprašymas, instrukcija ar skaičiavimai, pripažintos įstaigos arba paskelbtosios (notifikuotos) institucijos atlikto bandymo protokolas, priemonių ir (ar) produktų, kurie bus naudojami atlikti paslaugą ar darbą, sąrašas ir dokumentai, įrodantys, prekės atitinka nustatytus reikalavimus, arba kiti lygiaverčiai įrodymai. 

